‘Ons sal self’ woeker op Top-20Riaan Benadé. (Foto: Skermgreep uit video) Verskeie Afrikaanse kunstenaars het saamgespan om die nuwe enkelsnit “Ons sal self” op te neem. Dié liedjie het vandeesweek van die no. 9-posisie na die vyfde plek op die Maroela Media Afrikaanse Top-20 gestyg. Charlize Berg, Chris Else, Corlea, Demi Lee Moore, Dewald Wasserfall, Gerhard Steyn, Ivan Roux, Jay, Lianie May, Liezel Pieters, Monique Steyn, Riaan Benadé, Ruhan du Toit, Steve Hofmeyr, die nuweling Tasha en die duo Touch of Class is almal in die snit te hoor. Riaan Benadé, Marno van der Merwe en Arnold Coleske het die liedjie geskryf. Elandré bly vir die tweede week in die no. 1-posisie met sy nuwe enkelsnit, “Dag en nag”. In vandeesweek se Maroela Media Afrikaanse Top-20 is daar vyf snitte wat styg, 12 wat daal en drie snitte wat die week onveranderd bly op die Maroela Media Afrikaanse Top 20.